Publicēts:
Latvijas Vēstnesis
, 168,
29.10.2008.
Izdevējs: 
Ministru kabinets
Veids: 
noteikumi
Numurs: 
876
Pieņemts: 
21.10.2008.
Stājas spēkā: 
30.10.2008.
Attēlotā redakcija:
 18.10.2022. - ...
Grozījumi:
Ministru kabineta 03.11.2015. noteikumi 
Nr.628 / LV, 219, 09.11.2015. / Stājas spēkā 10.11.2015.
Ministru kabineta 01.02.2022. noteikumi 
Nr.91 / LV, 25, 04.02.2022. / Stājas spēkā 05.02.2022.
Ministru kabineta 20.09.2022. noteikumi 
Nr.590 / LV, 185, 23.09.2022. / Stājas spēkā 24.09.2022.
Ministru kabineta 04.10.2022. noteikumi 
Nr.622 / LV, 198, 12.10.2022. / Stājas spēkā 13.10.2022.
Ministru kabineta 11.10.2022. noteikumi 
Nr.637 / LV, 201, 17.10.2022. / Stājas spēkā 18.10.2022.
Ministru kabineta noteikumi Nr.876
Rīgā 2008.gada 21.oktobrī (prot. Nr.75 49.§)
Izdoti saskaņā ar 
Enerģētikas likuma
 46. panta pirmo daļu un 46.
1
 panta trešo daļu, likuma "
Par sabiedrisko
pakalpojumu regulatoriem
" 22. panta piekto daļu, 
Energoresursu cenu ārkārtēja pieauguma samazinājuma pasākumu
likuma
 7. panta sesto daļu un 
Energoefektivitātes likuma
 16. panta pirmo daļu
(MK 
04.10.2022.
 noteikumu Nr. 622 redakcijā)
Siltumenerģijas piegādes un lietošanas noteikumi
I. Vispārīgie jautājumi
1. Noteikumi nosaka:
1.1. kārtību, kādā energoapgādes komersanti (turpmāk – piegādātājs) piegādā un enerģijas lietotāji (turpmāk –
lietotājs) lieto siltumenerģiju, un gadījumus, kādos energoapgādes komersants var pārtraukt energoapgādes
pakalpojumu sniegšanu atsevišķiem enerģijas lietotājiem;
1.2. gadījumus, kādos ir aprēķināma kompensācija, ja piegādātājs konstatē, ka lietotājs ir pārkāpis šos
noteikumus vai līgumu par siltumenerģijas piegādi, kā arī kompensācijas apmēru un aprēķināšanas kārtību;
1.3. kārtību, kādā Būvniecības valsts kontroles birojs (turpmāk – birojs) kompensē centralizētās siltumapgādes
pakalpojuma maksas samazinājumu un uzrauga centralizētās siltumapgādes pakalpojuma maksas
samazinājuma kompensācijas atbilstību;
1.4. rēķina informācijas un papildu informācijas saturu.
(Grozīts ar MK 
01.02.2022.
 noteikumiem Nr. 91; MK 
20.09.2022.
 noteikumiem Nr. 590; MK 
04.10.2022.
noteikumiem Nr. 622)
2. Noteikumos lietoti šādi termini:
2.1. siltumapgādes sistēmas piederības robeža – siltumtīklu un siltumapgādes sistēmu piederības un
atbildības dalījuma vieta starp piegādātāju un lietotāju;
1
/
17
2.2. atļautā maksimālā slodze – lielākā siltuma slodze, ko lietotājs drīkst izmantot saskaņā ar piegādātāja un
lietotāja noslēgto līgumu par siltumenerģijas piegādi;
2.3. siltumenerģijas skaitītājs – uzskaites mēraparāts vai mēraparātu sistēma patērētās siltumenerģijas
daudzuma, siltuma slodzes un siltumnesēja parametru kontrolei un uzskaitei komercnorēķiniem;
2.4. norēķina periods – laikposms, par kuru uzskaita patērēto siltumenerģiju un par to samaksā;
2.5. tiešā pieslēguma siltumapgādes sistēma – lietotāja siltumapgādes sistēma, kura pieslēgta tieši
piegādātāja siltumtīkliem un kurā cirkulē piegādātāja siltumnesējs;
2.6. atdalītā siltumapgādes sistēma – lietotāja siltumapgādes sistēma, kas ar siltummaiņiem atdalīta no
piegādātāja siltumtīkliem;
2.7. siltumnesējs – ūdens, ūdens tvaiks vai cita viela, ko izmanto siltumenerģijas piegādei;
2.8. individuālais siltumpunkts – lietotāja iekārtu komplekts ēkas vai būves siltumapgādes sistēmas
pieslēgšanai siltumtīklam, atvienošanai no siltumtīkla, siltumnesēja parametru kontrolei, siltumenerģijas
padeves regulēšanai uz apkures sistēmu, ventilācijas sistēmu un karstā ūdens apgādes sistēmu;
2.9. temperatūras grafiks – grafiski vai tabulā attēlota siltumnesēja turpgaitas temperatūras, atgaitas
temperatūras un āra gaisa temperatūras sakarība uz siltumapgādes sistēmas piederības robežas;
2.10. siltuma maksas sadalītājs – instruments radiatoru proporcionālās siltuma atdeves reģistrācijai
galalietotāju un koplietošanas telpās.
(Grozīts ar MK 
03.11.2015.
 noteikumiem Nr. 628)
II. Līgums par siltumenerģijas piegādi
3. Siltumenerģiju lietotājam piegādā saskaņā ar šiem noteikumiem un piegādātāja un lietotāja noslēgto līgumu par
siltumenerģijas piegādi (turpmāk – līgums). Ja līgums nav noslēgts, siltumenerģiju lietot aizliegts.
4. Lietotājs brīdina piegādātāju par līguma pārtraukšanu vismaz 30 dienas iepriekš un norēķinās par izlietoto
siltumenerģiju.
III. Lietotāja siltumapgādes sistēmas pieslēgšanas tehniskie noteikumi
5. Mēneša laikā pēc attiecīgā iesnieguma saņemšanas piegādātājs izsniedz lietotājam siltumapgādes sistēmas
pieslēgšanas tehniskos noteikumus (turpmāk – pieslēgšanas tehniskie noteikumi) šādos gadījumos:
5.1. jaunu siltumizmantošanas iekārtu, ēku vai būvju pieslēgšanas projekta izstrādei;
5.2. ja nepieciešams mainīt atļauto maksimālo slodzi;
5.3. ja mainās siltumenerģijas patēriņš;
5.4. ja nepieciešams mainīt siltumapgādes shēmas un siltumnesēja parametrus siltumpunktā, kas tieši
pieslēgts piegādātāja siltumtīkliem.
6. Pieslēgšanas tehniskajos noteikumos nosaka:
6.1. siltumavotu, lietotāja siltumtīklu pievienošanas vietu un siltuma piegādes regulēšanas veidu;
6.2. siltumnesēja parametrus pievienošanas vietā;
2
/
17
6.3. atļauto maksimālo slodzi, ņemot vērā citu iespējamo lietotāju siltumapgādes sistēmu pieslēgšanu;
6.4. prasības siltumtīklu caurlaides spējas izmaiņām;
6.5. siltumavotā atdodamā kondensāta daudzumu un kvalitāti;
6.6. siltumenerģijas patēriņa uzskaites un siltumenerģijas skaitītāju uzstādīšanas kārtību;
6.7. prasības siltumtīkliem un siltumpunktiem;
6.8. prasības tiešā pieslēguma siltumapgādes sistēmām;
6.9. temperatūras grafiku, siltumnesēja caurplūdes daudzumu un siltumnesēja kvalitātes rādītājus;
6.10. siltumapgādes sistēmas piederības robežu (turpmāk – piederības robeža).
IV. Siltumenerģijas skaitītāju uzstādīšana un apkalpošana
7. Visos siltumavotos uzstāda siltumtīklos nodotās siltumenerģijas daudzuma uzskaites un siltumnesēju
parametru kontroles mēraparātus.
8. Norēķinus starp piegādātāju un lietotāju par piegādāto siltumenerģiju veic, pamatojoties uz siltumenerģijas
skaitītāju rādījumiem. Siltumenerģijas skaitītāju iegādi, uzstādīšanu, nomaiņu, remontu un apkopi lietotājam nodrošina
piegādātājs (ja piegādātājs un lietotājs nav vienojušies citādi).
(MK 
03.11.2015.
 noteikumu Nr. 628 redakcijā)
8.
1
 
(Svītrots ar MK 
04.10.2022.
 noteikumiem Nr. 622)
8.
2
 Daudzdzīvokļu un nedzīvojamās ēkās, kurās, neskaitot koplietošanas telpu grupas, atrodas vairākas citas
telpu grupas, kam savstarpēji jādala maksājums par patērēto siltumenerģiju, lietotājs, kas ir ēkas īpašnieks, dzīvokļu
īpašnieku kopība vai tās pilnvarotā persona, kura darbojas visu dzīvojamās mājas īpašnieku vārdā, vai piegādātājs
(tiešo norēķinu gadījumā) sadala ēkā patērēto siltumenerģijas apjomu, izmantojot galalietotāju dzīvokļos, mākslinieku
darbnīcās vai nedzīvojamās telpās uzstādīto individuālo siltumenerģijas skaitītāju rādījumus. Ja individuālo
siltumenerģijas skaitītāju uzstādīšana nav tehniski iespējama vai nav rentabla, izmanto siltuma maksas sadalītājus.
Karstā ūdens patēriņa noteikšanai dzīvoklī, nedzīvojamā telpā vai mākslinieka darbnīcā izmanto karstā ūdens
patēriņa skaitītājus.
(MK 
04.10.2022.
 noteikumu Nr. 622 redakcijā)
8.
3
 Šo noteikumu 
8.
2
 punkta
 prasības attiecas uz tādām ēkām, kurām būvatļauja izdota pēc 2016. gada 1. janvāra
un kurām siltumapgāde ir nodrošināta no kopīga siltuma avota vai no centralizētās siltumapgādes sistēmas, un kuras:
8.
3
 1. ir jaunbūves vai tiek pārbūvētas;
8.
3
 2. tiek atjaunotas par Eiropas Savienības fondu, valsts vai pašvaldību budžeta līdzekļiem.
(MK 
03.11.2015.
 noteikumu Nr. 628 redakcijā)
8.
4
 Šo noteikumu 
8.
2
 punktā minēto individuālo siltumenerģijas skaitītāju un siltuma maksas sadalītāju iegādi,
uzstādīšanu, nomaiņu, remontu un apkopi daudzdzīvokļu un nedzīvojamās ēkās, kurās, neskaitot koplietošanas telpu
grupas, atrodas vairākas citas telpu grupas, kam savstarpēji jādala maksājums par patērēto siltumenerģiju, nodrošina
ēkas īpašnieks, dzīvokļu īpašnieku kopība vai tās pilnvarotā persona, kura darbojas visu dzīvojamās mājas īpašnieku
vārdā.
(MK 
04.10.2022.
 noteikumu Nr. 622 redakcijā)
3
/
17
8.
5
 Siltuma maksas sadalītāju uzstādīšanas, lietošanas, siltuma izmaksu sadales aprēķināšanas un pārbaudes
atbilstību attiecīgajām prasībām nodrošina saskaņā ar standartu LVS EN 834+AC:2021 "Siltumenerģijas patēriņa
noteicēji dzīvokļa apsildes radiatoriem. Ierīces ar elektroenerģijas avotu".
(MK 
04.10.2022.
 noteikumu Nr. 622 redakcijā)
8.
6
 Ēkas īpašnieks, dzīvokļu īpašnieku kopība vai tās pilnvarotā persona, kura darbojas visu dzīvojamās mājas
īpašnieku vārdā, jaunu individuālo siltumenerģijas skaitītāju vai siltuma maksas sadalītāju uzstādīšanas vai to maiņas
gadījumā nodrošina, ka turpmāk uzstādāmo siltumenerģijas skaitītāju vai siltuma maksas sadalītāju rādījumi ir
nolasāmi attālināti.
(MK 
04.10.2022.
 noteikumu Nr. 622 redakcijā)
8.
7
 Ēkas īpašnieks, dzīvokļu īpašnieku kopība vai tās pilnvarotā persona, kura darbojas visu dzīvojamās mājas
īpašnieku vārdā, nodrošina, ka no 2027. gada 1. janvāra visu individuālo siltumenerģijas skaitītāju un siltuma maksas
sadalītāju rādījumi ir nolasāmi attālināti.
(MK 
04.10.2022.
 noteikumu Nr. 622 redakcijā)
8.
8
 Ja piegādātājs un lietotājs nav vienojušies citādi, piegādātājs nodrošina, ka jaunu piegādātāja siltumenerģijas
skaitītāju uzstādīšanas vai to maiņas gadījumā uzstādāmo siltumenerģijas skaitītāju rādījumi ir nolasāmi
attālināti, bet no 2027. gada 1. janvāra visu piegādātāja siltumenerģijas skaitītāju rādījumi ir nolasāmi attālināti.
(MK 
04.10.2022.
 noteikumu Nr. 622 redakcijā)
9. Piegādātāja pienākums (ja piegādātājs un lietotājs nav vienojušies citādi) ir triju nedēļu laikā pēc siltumenerģijas
skaitītāju pārbaudēm, nomaiņas, pārvietošanas vai remonta atjaunot siltumenerģijas uzskaiti ar siltumenerģijas
skaitītājiem.
10. Siltumenerģijas skaitītājus uzstāda saskaņā ar pieslēgšanas tehnis
kajiem noteikumiem.
11. Siltumenerģijas skaitītājus pēc uzstādīšanas, remonta vai pārbaudes pieņem lietošanai piegādātājs un
lietotājs. Piegādātāja pārstāvis pārbauda to uzstādīšanas pareizību un komplektāciju, nosaka un noplombē
pieslēgšanas vietas un noformē aktu par siltumenerģijas skaitītāja pieņemšanu lietošanā. Lietotājs nodrošina
skaitītāju plombēšanas tehniskās iespējas.
12. Lietotājs ir atbildīgs par siltumenerģijas skaitītāju un plombu saglabāšanu un nekavējoties ziņo piegādātājam
par siltumenerģijas skaitītāju bojājumiem.
13. Lietotājs saskaņo ar piegādātāju darbus lietotāja siltumapgādes sistēmā, kuru dēļ mainās siltumenerģijas
skaitītāju pieslēgšanas shēma vai siltumenerģijas skaitītāji tiek pārvietoti.
14. Lietotājs tā siltumapgādes sistēmā papildus siltumenerģijas skaitītājam var uzstādīt kontroles uzskaites
mēraparātus, nesaskaņojot ar piegādātāju.
15. Par siltumenerģijas skaitītājiem izmanto tikai tādus mērīšanas līdzekļus, kas atbilst normatīvajos aktos par
metroloģiskajām prasībām siltumenerģijas skaitītājiem un par valsts metroloģiskajai kontrolei pakļauto mērīšanas
līdzekļu sarakstu noteiktajām prasībām.
V. Piegādātāja pienākumi un atbildība
16. Piegādātājs saskaņā ar līgumu uz piederības robežas nodrošina šādus siltumnesēja parametrus:
4
/
17
16.1. siltumnesēja turpgaitas vidējo diennakts temperatūru (regulē siltumavotā) atbilstoši līgumā minētajam
temperatūras grafikam. Piegādātājs nav atbildīgs par turpgaitas temperatūras pazemināšanos laikposmā, kad
lietotājs siltumenerģiju nepatērē vai patērē mazāk par līgumā noteikto minimālo daudzumu;
16.2. līgumā noteikto tvaika parametru (pieļaujamā novirze ir pieci procenti);
16.3. siltumnesēja spiedienu turpgaitas un atgaitas cauruļvadā atbilstoši pieslēgšanas tehniskajiem
noteikumiem un līgumam.
17. Ja piegādātāja vainas dēļ nav piegādāts noteiktais siltumenerģijas daudzums, piegādātājs samaksā lietotājam
kompensāciju, kas atbilst nepiegādātās siltumenerģijas daudzuma vērtībai.
18. Piegādātāja vainas dēļ lietotājam nepiegādātās siltumenerģijas daudzumu aprēķina pa diennaktīm kā starpību
starp vidējo diennakts patēriņu trijās dienās pēc siltumapgādes atjaunošanas līgumā noteiktajā apjomā un faktisko
diennakts patēriņu. Aprēķinot nepiegādātās siltumenerģijas daudzumu apkurei un ventilācijai, ņem vērā vidējo
diennakts āra gaisa temperatūru un lieto koeficientu saskaņā ar šo noteikumu 
35. punktu
.
(MK 
04.10.2022.
 noteikumu Nr. 622 redakcijā)
19. Ierobežotas siltumenerģijas piegādes faktisko laiku un iemeslu reģistrē atbilstoši siltumenerģijas skaitītāju un
kontroles mēraparātu rādījumiem un to siltumavotos, siltumtīklos un individuālajos siltumpunktos. Lietotāja
iesniegumu par to, ka siltumenerģija netiek piegādāta, piegādātājs izskata 10 dienu laikā.
20. Piegādātājs saskaņo lietotāja apkures sistēmu pieslēgšanas nosacījumus vai atvienošanas laiku 10 dienu
laikā pēc lietotāja iesnieguma saņemšanas.
21. Ja notikusi stihiska nelaime (piemēram, ugunsgrēks, negaiss, vētra, zemestrīce, plūdi, ilgstošs sniegputenis
un aukstums, kad āra gaisa temperatūra ilgāk par 48 stundām ir par trim un vairāk grādiem pēc Celsija zemāka par
temperatūru, kas paredzēta, projektējot siltumapgādes sistēmu), piegādātājs nav atbildīgs par to, ka netiek ievēroti
siltumnesēja parametri. Piegādātājs nav atbildīgs par to, ka siltumnesējs netiek piegādāts vai netiek ievēroti
siltumnesēja parametri, šādos gadījumos:
21.1. lietotāja personāla vai trešo personu apzinātas vai neapzinātas darbības, kuru dēļ ir traucēta normāla
siltumapgāde;
21.2. līgumā noteiktā patēriņa režīma neievērošana;
21.3. saskaņā ar šo noteikumu 
26.
, 
27. 
un 
28.punktu
;
21.4. enerģētiskās krīzes laikā, kas izsludināta 
Enerģētikas likumā
 noteiktajā kārtībā.
VI. Lietotāja pienākumi un atbildība
22. Lietotājs drīkst mainīt siltuma izmantošanas slodzi atļautās maksimālās slodzes robežās. Apkures sistēmu
pieslēgt vai atvienot lietotājs var tam vēlamā laikā pēc saskaņošanas ar piegādātāju.
23. Lietotāja pienākumi tā siltumapgādes sistēmā ir šādi:
23.1. ievērot līgumā noteikto patēriņa režīmu, nepārsniedzot atļauto maksimālo slodzi un siltumnesēja
maksimālo caurplūdi;
23.2. uzturēt tehniskā kārtībā cauruļvadus, armatūru, siltumizmantošanas ietaises, siltumizolāciju, kontroles
mēraparātus, automātiskās regulēšanas aparātus un pretavārijas drošības līdzekļus un nodrošināt to kvalificētu
apkalpošanu;
23.3. reizi gadā pēc saskaņošanas ar piegādātāju veikt siltumtīklu, siltumpunktu, apkures, ventilācijas un
5
/
17
karstā ūdens apgādes sistēmu vispārējo pārbaudi un hidrauliskās pārbaudes;
23.4. nodrošināt piegādātāja uzlikto plombu saglabāšanu, bet plombu noņemšanu saskaņot ar piegādātāju;
23.5. līgumā noteiktajā kārtībā reģistrēt izlietotās siltumenerģijas daudzumu un ziņot par to piegādātājam, kā
arī noteiktos termiņos veikt maksājumus;
23.6. 
Enerģētikas likumā
 noteiktajā kārtībā izsludinātās vietējās enerģētiskās krīzes laikā ievērot pašvaldības
enerģētiskās krīzes centra un piegādātāja noteiktos siltumenerģijas patēriņa ierobežojumus;
23.7. nodrošināt piegādātāja pārstāvju (pēc dienesta apliecību uzrādīšanas) piekļūšanu individuālajam
siltumpunktam, siltumapgādes sistēmām un siltumenerģijas skaitītājam, lai kontrolētu siltumenerģijas patēriņa
režīma ievērošanu, izlietotās siltumenerģijas daudzumu, kā arī tiešā pieslēguma siltumapgādes sistēmu
tehnisko stāvokli;
23.8. nekavējoties ziņot piegādātājam par visiem siltumenerģijas skaitītāju bojājumiem;
23.9. avārijas gadījumos, kas saistīti ar siltumnesēja noplūdi, nekavējoties atvienot bojātos cauruļvadus vai
siltumizmantošanas ietaises un ziņot par to piegādātājam;
23.10. saskaņot ar piegādātāju siltumapgādes sistēmu pieslēgšanu pēc remonta, kā arī jaunu sistēmu
pieslēgšanu;
23.11. nepārsniegt siltumtīklu temperatūras grafikā noteikto siltumnesēja atgaitas temperatūru. Šo temperatūru
regulē ar individuālo siltumpunktu un siltumizmantošanas ietaisēm;
23.12. nodrošināt lietotāja siltumapgādes sistēmas siltumnesēja kvalitātes un spiediena atbilstību pieslēgšanas
tehniskajiem noteikumiem un līgumam.
24. Lietotājs atdod piegādātājam tvaika kondensātu atbilstoši līgumā noteiktajam daudzumam un kvalitātei.
Tehniski pamatotus atdotā tvaika kondensāta kvalitātes rādītājus nosaka piegādātājs.
VII. Siltumenerģijas piegādes pārtraukšanas un ierobežošanas nosacījumi
25. Lietotājs, kuram ražošanas specifikas vai citu iemeslu dēļ nav pieļaujami siltumenerģijas piegādes pārtraukumi
bojājumu, avārijas vai remonta dēļ, ierīko autonomus rezerves siltumenerģijas avotus.
26. Piegādātājam ir tiesības, brīdinot trīs dienas iepriekš, pilnīgi vai daļēji pārtraukt siltumenerģijas piegādi
lietotājam šādos gadījumos:
26.1. ja nav noslēgts līgums;
26.2. ja lietotājs neievēro līgumā noteikto patēriņa režīmu;
26.3. ja lietotājs neievēro pašvaldības enerģētiskās krīzes centra un piegādātāja noteiktos patēriņa
ierobežojumus;
26.4. ja lietotājs noteiktajos termiņos neveic norēķinus atbilstoši līguma nosacījumiem;
26.5. ja lietotājs patvaļīgi pieslēdzis jaunas siltumapgādes sistēmas, kā arī pēc remonta pieslēdzis
siltumapgādes sistēmas bez hidrauliskās pārbaudes un piegādātāja atļaujas;
26.6. ja lietotāja siltumtīklos vai siltumpunktos uzstādītie siltumenerģijas skaitītāji ir noņemti, sabojāti, tiek
traucēta to normāla darbība vai noņemtas to plombas;
26.7. ja lietotāja siltumizmantošanas ietaises pievienotas siltumenerģijas skaitītāju priekšā;
6
/
17
26.8. ja lietotāja siltumtīklos un siltumapgādes sistēmās ir bojājumi, kas var izraisīt avārijas un nelaimes
gadījumus vai traucē citu lietotāju siltumapgādi;
26.9. ja lietotājs neļauj piegādātāja pārstāvjiem pārbaudīt siltumapgādes sistēmu un siltumenerģijas skaitītāju
darbību.
26.
1
 Siltumenerģijas piegādi lietotājam piegādātājs atjauno triju darbdienu laikā pēc tam, kad konstatējis, ka:
26.
1
1. novērsti šo noteikumu 
26. punktā
 minētie pārkāpumi;
26.
1
2. lietotājs, kurš ir daudzdzīvokļu ēkas īpašnieks, dzīvokļu īpašnieku kopība vai tās pilnvarotā persona,
kura darbojas visu daudzdzīvokļu dzīvojamās mājas īpašnieku vārdā, par iepriekšējos 12 kalendāra mēnešos
piegādāto siltumenerģiju ir veicis samaksu vairāk nekā 80% apmērā no lietotājam attiecīgajos norēķinu
periodos izrakstītajiem rēķiniem un par nesaņemtajiem maksājumiem ir uzsācis parādu piedziņas procesu, kas
ietver vismaz paziņojuma par parāda esību nosūtīšanu dzīvokļa, nedzīvojamās telpas vai mākslinieka
darbnīcas īpašniekam un prasības pieteikuma par parāda piedziņu iesniegšanu tiesā (attiecas uz piegādātāju,
kura triju gadu vidējais lietotājiem piegādātās siltumenerģijas apjoms ir lielāks par 2 000 000 megavatstundām
gadā).
(MK 
04.10.2022.
 noteikumu Nr. 622 redakcijā)
27. Par siltumenerģijas piegādes pārtraukšanu plānotas un līgumā pare
dzētas siltumapgādes sistēmas
atvienošanas dēļ piegādātājs lietotāju brīdina rakstiski vismaz 10 dienas iepriekš. Ja piecu dienu laikā pēc
brīdinājuma izteikšanas piegādātājam neizdodas siltumapgādes sistēmas atvienošanas laiku saskaņot ar lietotāju,
piegādātājs nosaka šo laiku patstāvīgi un paziņo lietotājam. Par siltumapgādes sistēmas atvienošanas laiku lietotāju
atkārtoti brīdina 24 stun
das iepriekš.
28. Ja nekavējoties jānovērš avārija vai bojājumi piegādātāja siltum
apgādes sistēmā, kas padara neiespējamu
siltumenerģijas piegādi, piegādātājam ir tiesības atvienot lietotāja siltumapgādes sistēmu un atvienošanas iemeslu
paziņot pēc tam.
VIII. Norēķini par izlietoto siltumenerģiju
29. Piegādātājs pārdod siltumenerģiju lietotājam atbilstoši tarifiem, kas apstiprināti un publicēti saskaņā ar likumu
“
Par sabiedrisko pakalpojumu regulatoriem
” un 
Enerģētikas likumu
.
30. Lietotājam piegādāto siltumenerģijas daudzumu nosaka atbilstoši siltumenerģijas skaitītāju rādījumiem,
izņemot šo noteikumu 
35.punktā
 minētos gadījumus.
31. Ja tehnisku iemeslu dēļ siltumenerģijas skaitītājs nav uzstādīts uz piederības robežas, siltumenerģijas
zudumus siltumapgādes sistēmas cauruļvados no piederības robežas līdz mēraparāta uzstādīšanas vietai nosaka,
izdarot aprēķinus, un siltumenerģijas zudumu norāda līgumā:
31.1. ja siltumenerģijas skaitītājs uzstādīts piegādātāja pusē pirms piederības robežas, siltumenerģijas
zudumus, kas radušies posmā starp siltumenerģijas skaitītāja uzstādīšanas vietu un piederības robežu,
atskaita no lietotājam piegādātās siltumenerģijas daudzuma;
31.2. ja siltumenerģijas skaitītājs uzstādīts lietotāja pusē pirms piederības robežas, siltumenerģijas zudumus,
kas radušies posmā starp siltumenerģijas skaitītāja uzstādīšanas vietu un piederības robežu, pieskaita
siltumenerģijas daudzumam, kas piegādāts lietotājam.
32. Izmaksas par siltumnesēja daudzumu, ko no piegādātāja siltumapgādes sistēmas izlieto lietotāja
siltumapgādes sistēmu piepildīšanai vai jaunu siltumapgādes sistēmu pieslēgšanai, vai citiem nolūkiem, lietotājs sedz
papildus. Maksa par siltumnesēja piebarošanu un uzpildīšanu sedz visas piegādātāja izmaksas par siltumnesēja
sagatavošanu.
7
/
17
33. Ja lietotājs patvaļīgi, nesaskaņojot ar piegādātāju, ir pieslēdzis siltumapgādes sistēmas, izmainījis
siltumenerģijas skaitītāju pieslēgšanas shēmu, noņēmis plombas, sabojājis siltumenerģijas skaitītājus, traucējis to
normālu darbību vai ir liedzis piegādātāja pārstāvja piekļūšanu siltumapgādes sistēmām, lai kontrolētu siltumenerģijas
patēriņa režīmu un uzskaiti, noplombētu siltumapgādes sistēmas vai pārtrauktu siltumenerģijas piegādi, piegādātājs
patērēto siltumenerģijas daudzumu aprēķina, ņemot vērā maksimālo slodzi laikposmā pēc pēdējās pārbaudes.
34. Ja tiek konstatēti šo noteikumu 
33.punktā
 minētie pārkāpumi, piegādātāja pārstāvis lietotāja klātbūtnē sastāda
aktu.
35. Ja siltumenerģijas skaitītāji ir bojāti vai izslēgti, lai veiktu remontu, pārbaudes, nomaiņu, pārvietošanu vai citu
iemeslu dēļ, par laikposmu, kurā siltumenerģijas skaitītāji nedarbojas, izlietotās siltumenerģijas daudzumu nosaka,
pamatojoties uz vidējo patēriņu laikposmā, kad siltumenerģijas skaitītājs darbojās un kas nav mazāks par trim
diennaktīm. Minētajā gadījumā apkurei un ventilācijai izlietoto siltumenerģijas daudzumu reizina ar koeficientu k:
 
k =
Tt – T1v
, kur
 
Tt – T2v
Tt  – apkurināmo telpu gaisa vidējā temperatūra; 
T1v – āra gaisa vidējā temperatūra laikposmā, par kuru izdara aprēķinu;
T2v – āra gaisa vidējā temperatūra laikposmā, uz kuru pamatots aprēķins.
36. Norēķinus par norēķinu periodā izlietoto siltumenerģiju veic atbilstoši līguma nosacījumiem saskaņā ar rēķinu,
kuru līdz norēķina periodam sekojošā mēneša piektajam datumam izraksta piegādātājs. Ja lietotāja siltumapgādes
sistēmas atļautā maksimālā slodze ir lielāka par diviem megavatiem, piegādātājam ir tiesības pieprasīt lietotājam
veikt starpnorēķina maksājumus. Galīgo norēķinu veic līdz norēķina periodam sekojošā mēneša divdesmitajam
datumam, ņemot vērā siltumenerģijas skaitītāju rādījumus un starpnorēķinu maksājumus. Piegādātājs un ēkas
īpašnieks, dzīvokļu īpašnieku kopība vai tās pilnvarotā persona, kura darbojas visu dzīvojamās mājas īpašnieku
vārdā, var vienoties par citu norēķinu termiņu, bet ne vēlāku par norēķina periodam sekojošā mēneša pēdējo datumu.
(MK 
04.10.2022.
 noteikumu Nr. 622 redakcijā)
36.
1
 Piegādātājs lietotājiem adresētajos rēķinos iekļauj vai kopā ar tiem sniedz vismaz šādu informāciju:
36.
1
 1. siltumenerģijas tarifs (cena) un maksājamā summa;
36.
1
 2. faktiskais siltumenerģijas patēriņš;
36.
1
3. reizi gadā līdz 1. novembrim – tīmekļvietnes adrese, kurā atrodams faktiskā siltumenerģijas patēriņa
salīdzinājums (grafiskā veidā) ar patēriņu tajā pašā laikposmā iepriekšējā gadā, ņemot vērā ārgaisa
temperatūras izmaiņas;
36.
1
4. informācija saziņai ar lietotāju organizācijām, enerģētikas aģentūrām vai citām organizācijām, tostarp
tīmekļvietņu adreses, kur var iegūt informāciju par energoefektivitātes uzlabošanas pasākumiem, efektīvām
enerģiju patērējošām iekārtām, līdzīgu lietotāju patēriņu un līdzīgas lietotāju grupas vidējo normalizēto
siltumenerģijas patēriņu. Šo informāciju piegādātājs iekļauj arī savā tīmekļvietnē, kas paredzēta lietotājiem;
36.
1
5. reizi gadā līdz 1. novembrim – tīmekļvietnes adrese, kurā ir publicēta informācija par siltumenerģijas
ražošanā izmantotā kurināmā struktūru un ar to saistīto ikgadējo siltumnīcefekta gāzu emisiju apjomu un
piemēroto nodokļu, nodevu un tarifu apraksts. Informāciju par siltumnīcefekta gāzu emisiju apjomu sniedz
piegādātājs, pie kura centralizētās siltumapgādes sistēmas ir pieslēgti siltumavoti ar kopējo nominālo
siltumenerģijas jaudu, kas ir lielāka par 20 megavatiem;
36.
1
6. informācija par tiesībām apstrīdēt rēķinus.
(MK 
03.11.2015.
 noteikumu Nr. 628 redakcijā, kas grozīta ar MK 
04.10.2022.
 noteikumiem Nr. 622)
8
/
17
36.
2
 Pēc piegādātāja pieprasījuma siltumenerģijas ražotājs, kura siltumavoti ir pieslēgti pie piegādātāja
centralizētās siltumapgādes sistēmas, sniedz piegādātājam šo noteikumu 
36.
1
5. apakšpunktā
 minēto informāciju.
(MK 
04.10.2022.
 noteikumu Nr. 622 redakcijā)
36.
3
 Piegādātājs nodrošina, lai lietotājiem tiktu piedāvāta iespēja rēķinus un rēķinu informāciju saņemt elektroniskā
veidā, nodrošinot lietotāju privātuma un datu aizsardzību saskaņā ar normatīvajiem aktiem par fizisko personu datu
aizsardzību. Rēķinus elektroniskā veidā un informāciju par patēriņu elektroniskā veidā lietotāji saņem bez maksas.
Tiešo norēķinu gadījumā piegādātājs iekļauj rēķinā pamatotas rēķina sagatavošanas izmaksas, ievērojot bezpeļņas
principu.
(MK 
04.10.2022.
 noteikumu Nr. 622 redakcijā)
36.
4
 Ēkas īpašnieks, dzīvokļu īpašnieku kopība vai tās pilnvarotā persona, kura darbojas visu dzīvojamās mājas
īpašnieku vārdā, sadala piegādātāja izrakstītajā rēķinā noteikto maksājumu par patērēto siltumenerģiju starp dzīvokļu
īpašniekiem, mākslinieku darbnīcu un nedzīvojamo telpu īpašniekiem, nodrošinot:
36.
4
1. maksājuma par patērēto siltumenerģiju sadalīšanu, pamatojoties uz normatīvajos aktos par dzīvojamo
māju pārvaldīšanu noteiktajām siltumenerģijas aprēķinu metodikām un ņemot vērā faktisko patēriņu, ja ir
uzstādīti individuālie siltumenerģijas skaitītāji vai siltuma maksas sadalītāji;
36.
4
2. piegādātāja sniegtās informācijas iekļaušanu rēķinā atbilstoši patērētajam siltumenerģijas apjomam;
36.
4
3. iespēju saņemt rēķinus un rēķinu informāciju elektroniskā veidā, nodrošinot datu aizsardzību saskaņā ar
normatīvajiem aktiem par fizisko personu datu aizsardzību;
36.
4
4. pamatotu rēķina sagatavošanas izmaksu iekļaušanu rēķinā, ievērojot bezpeļņas principu;
36.
4
5. siltumenerģijas patēriņa, siltuma maksas sadalītāju rādījumu un izrakstīto rēķinu informācijas nodošanu
piegādātājam pēc dzīvokļa īpašnieka, mākslinieku darbnīcas un nedzīvojamo telpu īpašnieka pieprasījuma.
(MK 
04.10.2022.
 noteikumu Nr. 622 redakcijā)
37. Ja lietotājs vairāk nekā trīs reizes aizkavē maksājumus, lietotājam ir pienākums pēc piegādātāja pieprasījuma
turpmāk veikt iepriekšēju samaksu mēneša vidējā maksājuma apmērā.
38. Ja maksājuma dokumentos konstatēta kļūda vai nepareizs siltum
skaitītāja stāvokļa nolasījums, lietotājs 10
dienu laikā par to paziņo piegādātājam.
39. Piegādātājs 10 dienu laikā pēc lietotāja paziņojuma saņemšanas pārbauda aprēķinu un, ja nepieciešams, arī
siltumenerģijas skaitītājus un pārbaudes rezultātus paziņo lietotājam.
40. Ja tiek konstatēta kļūda norēķina uzskaitē vai izlietotās siltumenerģijas aprēķinos, piegādātājs izdara pārrēķinu
par pēdējo norēķina periodu.
41. Piegādātājs ir tiesīgs veikt izlietotās siltumenerģijas daudzuma pārrēķinu par laikposmu, kad siltumnesēja
caurplūde ir mazāka par lietotāja siltumenerģijas skaitītāja zemāko pieļaujamo robežu, pieņemot, ka caurplūdes
daudzums ir vienāds ar zemāko pieļaujamo robežu.
VIII
1
. Centralizētās siltumapgādes pakalpojuma maksas kompensācijas kārtība
(Nodaļa MK 
01.02.2022.
 noteikumu Nr. 91 redakcijā)
41.
1
 Ja lietotājam piemēro centralizētās siltumapgādes pakalpojuma maksas samazinājumu, lietotājam izrakstītajā
rēķinā norāda skaidrojošu informāciju par:
9
/
17
41.
1
1. termiņu, kādā piemēro kompensāciju par siltumapgādes pakalpojumiem;
41.
1
2. apmēru, kādā samazina maksu par siltumapgādes pakalpojumiem, un finansēšanas avotu;
41.
1
3. spēkā esošajiem regulatora vai attiecīgās pašvaldības apstiprinātajiem siltumapgādes pakalpojuma
tarifiem, kā arī par siltumenerģijas vienošanās cenu.
(MK 
01.02.2022.
 noteikumu Nr. 91 redakcijā, kas grozīta ar 
MK 
20.09.2022.
 noteikumiem Nr. 590
)
41.
2
 Piemēroto centralizētās siltumapgādes pakalpojuma maksas samazinājumu piegādātājam kompensē šādā
kārtībā:
41.
2
1. piegādātājs saskaņā ar šo noteikumu 
1.
, 
1.
1
 vai 
2. pielikumu
 sagatavo un līdz kārtējā kalendāra mēneša
divdesmitajam datumam iesniedz birojā kompensācijas aprēķinu par iepriekšējā mēneša centralizētās
siltumapgādes pakalpojuma maksas samazinājumu un minētajam aprēķinam atbilstošu rēķinu;
41.
2
2. ja birojs konstatē trūkumus šo noteikumu 
41.
2
1. apakšpunktā
 minētajos dokumentos, tas lūdz
piegādātāju piecu darbdienu laikā no lūguma saņemšanas dienas dokumentus precizēt un iesniegt atkārtoti.
(MK 
01.02.2022.
 noteikumu Nr. 91 redakcijā, kas grozīta ar MK 
20.09.2022.
 noteikumiem Nr. 590; MK 
11.10.2022.
noteikumiem Nr. 637)
41.
3
 Birojs līdz nākamā mēneša desmitajam datumam izmaksā piegādātājam kompensāciju par lietotājiem
piemēroto centralizētās siltumapgādes pakalpojuma maksas samazinājumu saskaņā ar šo noteikumu 
41.
2
1.
apakšpunktā
 minēto piegādātāja rēķinu.
(MK 
20.09.2022.
 noteikumu Nr. 590 redakcijā)
41.
4
 Piegādātājs un birojs veic galīgo savstarpējo norēķinu līdz kārtējā gada beigām, ja nepieciešams veikt
kompensācijas maksājuma korekciju.
(MK 
20.09.2022.
 noteikumu Nr. 590 redakcijā)
41.
5
 Birojam ir tiesības pieprasīt no piegādātāja informāciju par sniegtajiem centralizētās siltumapgādes
pakalpojumiem vai lūgt novērst konstatētās neatbilstības, nosakot 10 darbdienu termiņu, līdz kuram piegādātājam
jānovērš konstatētās neatbilstības vai jāiesniedz papildu informācija.
(MK 
20.09.2022.
 noteikumu Nr. 590 redakcijā)
41.
6
 Birojs aptur šo noteikumu 
41.
2
1. apakšpunktā
 minētā rēķina samaksu līdz konstatēto neatbilstību pilnīgai
novēršanai. Ja šo noteikumu 
41.
5
 punktā
 minētajā termiņā piegādātājs nav novērsis konstatētās neatbilstības vai nav
iesniedzis papildu informāciju, piegādātājs pieprasīto kompensāciju par attiecīgo mēnesi nesaņem.
(MK 
20.09.2022.
 noteikumu Nr. 590 redakcijā)
41.
7
 Birojs atsaka izmaksāt piegādātāja pieprasīto kompensāciju, ja šo noteikumu 
41.
2
2. apakšpunktā
 minētajā
termiņā piegādātājs nav novērsis trūkumus šo noteikumu 
41.
2
1. apakšpunktā
 minētajos dokumentos.
(MK 
20.09.2022.
 noteikumu Nr. 590 redakcijā)
41.
8
 Ja birojs konstatē nepamatoti pieprasītu un izmaksātu kompensāciju, tas pieņem lēmumu par nepamatoti
izmaksātās kompensācijas atmaksāšanu.
(MK 
20.09.2022.
 noteikumu Nr. 590 redakcijā)
41.
9
 Šo noteikumu 
41.
1
 punktā
 minētajam lietotājam, kurš ir juridiska persona un kura siltumapgādes sistēma
nodrošina siltumapgādi daudzdzīvokļu dzīvojamā mājā, ir pienākums centralizētās siltumapgādes pakalpojuma
maksas samazinājumu piemērot norēķinos ar daudzdzīvokļu dzīvojamās mājas mājsaimniecībām par patērēto
siltumenerģiju un rēķinā par patērēto siltumenerģiju norādīt piemēroto centralizētās siltumapgādes pakalpojuma
10
/
17
Ministru prezidents I.Godmanis
Ekonomikas ministrs K.Gerhards
maksas samazinājumu.
(MK 
20.09.2022.
 noteikumu Nr. 590 redakcijā)
41.
10
 Siltumapgādes pakalpojuma sniedzējs, kas nav energoapgādes komersants, bet pašvaldībā nodrošina
siltumenerģijas piegādi par pašvaldības apstiprinātajiem tarifiem, vienlaikus ar kompensācijas aprēķinu iesniedz birojā
pašvaldības apliecinājumu par siltumapgādes pakalpojuma sniegšanu. Piemēroto centralizētās siltumapgādes
pakalpojuma maksas samazinājumu siltumapgādes pakalpojuma sniedzējam, kas nav energoapgādes komersants,
kompensē šajā nodaļā minētajā kārtībā.
(MK 
11.10.2022.
 noteikumu Nr. 637 redakcijā)
IX. Kompensācijas noteikšana
42. Ja lietotājs neizpilda līgumsaistības, bet piegādātājs uz piederības robežas ir nodrošinājis siltumnesēja
parametrus, piegādātājs ir tiesīgs iekasēt kompensāciju līdz šādam apmēram:
42.1. par patvaļīgu atļautās maksimālās slodzes un siltumnesēja caurplūdes pārsniegšanu – atbilstoši
trīskāršam tarifam par enerģijas daudzumu, kas patērēts, pārsniedzot līgumā noteikto daudzumu;
42.2. par atgaitas siltumnesēja temperatūras paaugstināšanu vairāk nekā par trim grādiem pēc Celsija
salīdzinājumā ar līgumā noteikto temperatūras grafiku – papildu maksu atbilstoši tarifam par siltumenerģijas
daudzumu, ko aprēķina kā siltumnesēja caurplūdes daudzuma reizinājumu ar temperatūras starpību starp
faktisko atgaitas temperatūru un atgaitas temperatūru, kas noteikta saskaņā ar grafiku;
42.3. par siltumnesēja zudumiem, kas pārsniedz līgumā noteikto daudzumu, kā arī par siltumnesēja patvaļīgu
lietošanu – atbilstoši trīskāršai maksai par siltumnesēja piebarošanu, lai segtu siltuma zudumus, kas radušies,
piegādājot šo siltumnesēju;
42.4. par kondensāta daudzumu, ko lietotājs nav atdevis piegādātājam saskaņā ar līgumā noteikto apjomu un
kvalitāti, – atbilstoši trīskāršai maksai par siltumnesēja piebarošanu.
43. Kompensāciju par norēķina periodu maksā vienlaikus ar galīgo norēķinu.
X. Noslēguma jautājums
(Nodaļa MK 
03.11.2015.
 noteikumu Nr. 628 redakcijā)
44. Šo noteikumu 
8.
2
 punkts
 tiek piemērots ar 2016. gada 31. decembri.
Informatīva atsauce uz Eiropas Savienības direktīvu
(MK 
04.10.2022.
 noteikumu Nr. 622 redakcijā)
Noteikumos iekļautas tiesību normas, kas izriet no:
1) Eiropas Parlamenta un Padomes 2012. gada 25. oktobra Direktīvas 
2012/27/ES
 par energoefektivitāti, ar ko groza
Direktīvas 
2009/125/EK
 un 
2010/30/ES
 un atceļ Direktīvas 
2004/8/EK
 un 
2006/32/EK
;
2) Eiropas Parlamenta un Padomes 2018. gada 11. decembra Direktīvas 
2018/2002
, ar ko groza Direktīvu 
2012/27/ES
par energoefektivitāti.
11
/
17
Uzņēmuma nosaukums:
Reģistrācijas numurs:
PVN reģ. nr.
Banka:
SWIFT kods:
Bankas konts:
Juridiskā adrese:
Tālrunis:
 
Centralizētās siltumapgādes pakalpojuma maksas samazinājuma kompensācijas aprēķins,
ja centralizētās siltumapgādes pakalpojuma tarifs vai vienošanās cena nepārsniedz 150 EUR/MWh,
saskaņā ar 
Energoresursu cenu ārkārtēja pieauguma samazinājuma pasākumu likuma
 
7. panta
 otro, 2.
1 
un
trešo daļu
par
 /
norādīt mēnesi
/ 
2022./2023. gada apkures sezonā
 
Uzņēmums siltumapgādes pakalpojumus nodrošina par (
atzīmēt atbilstošo
):
   
▢
 Sabiedrisko pakalpojumu regulēšanas komisijas apstiprinātajiem tarifiem
   
▢
 pašvaldības apstiprinātajiem tarifiem
   
▢
 vienošanās cenu
 
Nr. p. k.
Pakalpojuma apraksts
Mērvienība
Vienības
1.
Piegādātā siltumenerģija (kopējā)
MWh
 
2.
Piegādātā siltumenerģija (TIKAI mājsaimniecībām
nodotā)
MWh
 
3.
Aktuālais apstiprinātais tarifs vai vienošanās cena
EUR/MWh
 
4.
Starpība starp apstiprināto tarifu vai vienošanās cenu
(3. punkts) un siltumenerģijas tarifa mediānu (68,00
EUR/MWh)
EUR/MWh
 
5.
4. punktā norādītā starpība, dalīta ar 2 (50 %)
EUR/MWh
 
6.
Valsts kompensācijas apmērs (2. punkts x 5. punkts)
bez PVN
EUR
 
7.
PVN 12 %
EUR
 
8.
Valsts kompensācijas apmērs, kopā
EUR
 
 
Siltumapgādes komersants, iesniedzot šo aprēķinu, apliecina, ka ir piemērojis 
Energoresursu cenu ārkārtēja
1. pielikums
Ministru kabineta
2008. gada 21. oktobra
noteikumiem Nr. 876
(Pielikums MK 
11.10.2022.
 noteikumu Nr. 637 redakcijā)
Kompensācijas aprēķins, ja centralizētās siltumapgādes pakalpojuma tarifs vai
vienošanās cena nepārsniedz 150 EUR/MWh
12
/
17
pieauguma samazinājuma pasākumu likuma
 
7. pantā
 noteikto cenas samazinājumu norēķiniem, kā arī apliecina, ka
nav saņēmis
 citu minētajā likumā paredzēto atbalstu par energoresursiem.
 
Pielikumā: Pašvaldības lēmums par spēkā esošo apstiprināto siltumenerģijas tarifu (ja attiecināms).
 
Paraksts
 
Datums
 
Piezīme. Dokumenta rekvizītus "Paraksts" un "Datums" neaizpilda, ja dokuments ir sagatavots elektroniski
atbilstoši normatīvajiem aktiem par elektronisko dokumentu noformēšanu.
13
/
17
Uzņēmuma nosaukums:
Reģistrācijas numurs:
PVN reģ. nr.
Banka:
SWIFT kods:
Bankas konts:
Juridiskā adrese:
Tālrunis:
 
Centralizētās siltumapgādes pakalpojuma maksas samazinājuma kompensācijas aprēķins,
ja apstiprinātais centralizētās siltumapgādes pakalpojuma tarifs pārsniedz 150 EUR/MWh, 
saskaņā ar 
Energoresursu cenu ārkārtēja pieauguma samazinājuma pasākumu likuma
 
7. panta
 otro un 2.
1
daļu
par
 /
norādīt mēnesi
/ 
2022./2023. gada apkures sezonā
 
Uzņēmums siltumapgādes pakalpojumus nodrošina par (
atzīmēt atbilstošo
):
   
▢
 Sabiedrisko pakalpojumu regulēšanas komisijas apstiprinātajiem tarifiem
   
▢
 pašvaldības apstiprinātajiem tarifiem
 
Nr. p. k.
Pakalpojuma apraksts 
Mērvienība 
Vienības
1.
Piegādātā siltumenerģija (kopējā)
MWh
 
2.
Piegādātā siltumenerģija (TIKAI mājsaimniecībām
nodotā)
MWh
 
3.
Aktuālais apstiprinātais tarifs 
EUR/MWh
 
4.
Starpība starp apstiprināto tarifu (3. punkts) un
150,00 EUR/MWh
EUR/MWh
 
5.
4. punktā norādītā starpība, reizināta ar 0,9 (90 %)
EUR/MWh
 
6.
Starpība starp 150,00 EUR/MWh un siltumenerģijas
tarifa mediānu (68,00 EUR/MWh)
EUR/MWh
 
7.
6. punktā norādītā starpība, reizināta ar 0,5 (50 %)
EUR/MWh
 
8.
Valsts kompensācijas apmērs (2. punkts x 5. punkts
+ 2. punkts x 7. punkts) bez PVN
EUR
 
9.
PVN 12 %
EUR
 
10
Valsts kompensācijas apmērs, kopā
EUR
 
 
1.
1
 pielikums
Ministru kabineta
2008. gada 21. oktobra
noteikumiem Nr. 876
(Pielikums MK 
11.10.2022.
 noteikumu Nr. 637 redakcijā)
 Kompensācijas aprēķins, ja apstiprinātais centralizētās siltumapgādes
pakalpojuma tarifs pārsniedz 150 EUR/MWh
14
/
17
Siltumapgādes komersants, iesniedzot šo aprēķinu, apliecina, ka ir piemērojis 
Energoresursu cenu ārkārtēja
pieauguma samazinājuma pasākumu likuma
 
7. pantā
 noteikto cenas samazinājumu norēķiniem, kā arī apliecina, ka
nav saņēmis
 citu minētajā likumā paredzēto atbalstu par energoresursiem.
 
Pielikumā: Pašvaldības lēmums par spēkā esošo apstiprināto siltumenerģijas tarifu (ja attiecināms).
 
Paraksts
 
Datums
 
Piezīme. Dokumenta rekvizītus "Paraksts" un "Datums" neaizpilda, ja dokuments ir sagatavots elektroniski
atbilstoši normatīvajiem aktiem par elektronisko dokumentu noformēšanu.
15
/
17
Uzņēmuma nosaukums:
Reģistrācijas numurs:
PVN reģ. nr.
Banka:
SWIFT kods:
Bankas konts:
Juridiskā adrese:
Tālrunis:
 
Centralizētās siltumapgādes pakalpojuma maksas samazinājuma kompensācijas aprēķins,
ja centralizētās siltumapgādes pakalpojuma vienošanās cena pārsniedz 150 EUR/MWh,
saskaņā ar 
Energoresursu cenu ārkārtēja pieauguma samazinājuma pasākumu likuma
 
7. panta
 trešo daļu
par
 /
norādīt mēnesi
/ 
2022./2023. gada apkures sezonā
 
Nr. p. k.
Pakalpojuma apraksts
Mērvienība 
Vienības
1.
Piegādātā siltumenerģija (kopējā)
MWh
 
2.
Piegādātā siltumenerģija (TIKAI mājsaimniecībām nodotā)
MWh
 
3.
Siltumenerģijas cena
EUR/MWh
 
4.
Starpība starp siltumenerģijas cenu (3. punkts) un 150,00
EUR/MWh
EUR/MWh
 
5.
4. punktā norādītā starpība, reizināta ar 0,9 (90 %), bet ne
vairāk kā 180 EUR/MWh
EUR/MWh
 
6.
Starpība starp 150,00 EUR/MWh un siltumenerģijas tarifa
mediānu (68,00 EUR/MWh)
EUR/MWh
 
7.
6. punktā norādītā starpība, reizināta ar 0,5 (50 %)
EUR/MWh
 
8.
Valsts kompensācijas apmērs (2. punkts x 5. punkts + 2.
punkts x 7. punkts) bez PVN
EUR
 
9.
PVN 12 %
EUR
 
10.
Valsts kompensācijas apmērs, kopā
EUR
 
 
Siltumapgādes komersants, iesniedzot šo aprēķinu, apliecina, ka ir piemērojis 
Energoresursu cenu ārkārtēja
pieauguma samazinājuma pasākumu likuma
 
7. pantā
 noteikto cenas samazinājumu norēķiniem, kā arī apliecina, ka
nav saņēmis
 citu minētajā likumā paredzēto atbalstu par energoresursiem.
 
Paraksts
 
2. pielikums
Ministru kabineta
2008. gada 21. oktobra
noteikumiem Nr. 876
(Pielikums MK 
11.10.2022.
 noteikumu Nr. 637 redakcijā)
Kompensācijas aprēķins, ja centralizētās siltumapgādes pakalpojuma
vienošanās cena pārsniedz 150 EUR/MWh
16
/
17
© Oficiālais izdevējs "Latvijas Vēstnesis"
Datums
 
Piezīme. Dokumenta rekvizītus "Paraksts" un "Datums" neaizpilda, ja dokuments ir sagatavots elektroniski
atbilstoši normatīvajiem aktiem par elektronisko dokumentu noformēšanu.
17
/
17